Source: https://www.riigiteataja.ee/akt/118032016012
Timestamp: 2019-06-26 06:36:00+00:00

Document:
Toidukvaliteedikava raames toodetud tootest teavitamise ja toote müügi edendamise toetus – Riigi Teataja
Toidukvaliteedikava raames toodetud tootest teavitamise ja toote müügi edendamise toetus - sisukord
§ 4 Nõuded toetatavale tegevusele
§ 9 Nõuded taotluse osaks olevale avaldusele ja toetatava tegevuse plaanile
§ 15 Tegevuse elluviimist tõendavate dokumentide esitamine
RT I, 18.03.2016, 12
Vastu võetud 16.03.2016 nr 17
Määrusega kehtestatakse „Eesti maaelu arengukava 2014–2020” (edaspidi arengukava) meetme 3 „Põllumajandustoodete ja toiduainete kvaliteedikavad” tegevuse liigi „Liidu ning siseriiklikult tunnustatud kvaliteedikavade raames toodetud toodete teavitamis- ja müügiedendustegevused” raames antava toidukvaliteedikava raames toodetud tootest teavitamise ja toote müügi edendamise toetuse (edaspidi toetus) andmise ja kasutamise tingimused ning kord.
Toetus on riigiabi komisjoni määruse (EL) nr 702/2014 Euroopa Liidu toimimise lepingu artiklite 107 ja 108 kohaldamise kohta, millega teatavat liiki abi põllumajandus- ja metsandussektoris ja maapiirkondades tunnistatakse siseturuga kokkusobivaks (ELT L 193, 01.07.2014, lk 1‒75), artikli 49 tähenduses, kui toetatakse mittepõllumajandustoodete tutvustamisele suunatud teavitus- ja müügiedendustegevusi.
(1) Toetust võib taotleda juriidiline isik või seltsing (edaspidi koos taotleja), kes on:
1) toidukvaliteedikava rakendav tootjarühm Euroopa Liidu ühise põllumajanduspoliitika rakendamise seaduse § 91 lõike 1 punkti 1 tähenduses;
2) Euroopa Parlamendi ja nõukogu määruse (EL) nr 1151/2012 põllumajandustoodete ja toidu kvaliteedikavade kohta (ELT L 343, 14.12.2012, lk 1–29) alusel registreeritud toodet tootev ettevõtja või selliseid ettevõtjaid ühendav tootjate rühm;
3) Euroopa Parlamendi ja nõukogu määruse (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.12.2008, lk 16–54) alusel registreeritud toodet tootev ettevõtja või selliseid ettevõtjaid ühendav tootjate rühm;
4) nõukogu määruse (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta (ELT L 189, 20.07.2007, lk 1–23) alusel mahepõllumajanduslikult toodetud toodete põllumajandustootjaid või -töötlejaid ühendav tootjate rühm.
3) taotleja on varem riigieelarvelistest või muudest Euroopa Liidu või välisvahenditest saadud ja tagasimaksmisele kuulunud summa tagasi maksnud või toetuse tagasimaksmise ajatamise korral on tagasimaksed tasunud ettenähtud summas;
5) kui taotlejaks on seltsing, peavad kõik seltsinglased vastama punktides 1–4 sätestatud nõuetele;
6) taotleja on täitnud komisjoni määruse (EL) nr 702/2014 artikli 1 lõike 5 punktis a nimetatud korralduse ebaseaduslikuks ja siseturuga kokkusobimatuks tunnistatud riigiabi tagasimaksmise kohta;
7) taotleja ei ole raskustes komisjoni määruse (EL) nr 702/2014 artikli 2 punkti 14 tähenduses.
§ 4. Nõuded toetatavale tegevusele
(1) Toetust võib taotleda Euroopa Liidu siseturul toidukvaliteedikava raames toodetud tootest teavitamise ja toote müügi edendamise tegevuse elluviimiseks.
(2) Toetust võib taotleda lõikes 1 nimetatud tegevuse elluviimiseks, kui on täidetud järgmised tingimused:
1) tegevuse eesmärk on mõjutada tarbijat ostma toodet, mis on toodetud Euroopa Parlamendi ja nõukogu määruse (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487–548) artikli 16 lõike 1 punkti a alapunktides i–iii ja artikli 16 lõike 1 punktis b nimetatud kvaliteedikavade raames;
2) tegevuse eesmärk on teavitada tarbijat punktis 1 nimetatud kvaliteedikavade raames toodetud toote erilisest omadusest või selle tootmisviisiga seotud eelistest;
3) tegevus hõlmab punktis 1 nimetatud kvaliteedikavade raames toodetud toote kohta teadusliku ja tehnilise teabe levitamist.
(3) Toetatav tegevus ei tohi olla suunatud kaubamärkide tutvustamisele ega ergutada tarbijat ostma toodet selle päritolu tõttu. Toote päritolu võib välja tuua tingimusel, et seda ei ole põhisõnumist enam rõhutatud. Messi korraldamise või sellel osalemise korral võib messikataloog sisaldada ettevõtjate nimesid, logosid ja kaubamärke ning muid andmeid nende ettevõtjate kohta.
(4) Kui toetatav tegevus on suunatud nõukogu määruses (EÜ) nr 834/2007 kehtestatud kvaliteedikava alusel toodetud toote tutvustamisele, peab teabematerjalil olema komisjoni määruse (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.09.2008, lk 1–84), artikli 57 alusel kehtestatud liidu logo.
(5) Kui toetatav tegevus on suunatud Euroopa Parlamendi ja nõukogu määruse (EL) nr 1151/2012 artiklis 5 nimetatud päritolunimetuste ja geograafiliste tähiste või artiklis 18 nimetatud garanteeritud traditsiooniliste toodete tutvustamisele, peab teabematerjalil olema komisjoni delegeeritud määruse (EL) nr 664/2014, millega täiendatakse Euroopa Parlamendi ja nõukogu määrust (EL) nr 1151/2012 seoses kaitstud päritolunimetuste, kaitstud geograafiliste tähiste ja garanteeritud traditsiooniliste toodete liidu sümbolite kehtestamisega ning seoses teatavate päritolueeskirjade, teatavate menetluseeskirjade ning teatavate täiendavate üleminekueeskirjadega (ELT L 179, 19.06.2014, lk 17–22), artikli 2 alusel kehtestatud liidu sümbol.
(6) Taotleja ei või toetatava tegevuse elluviimist alustada varem ja kulude tegemist tõendavad dokumendid ei või olla väljastatud varem kui taotluse esitamise päevale järgneval päeval.
(7) Toetatav tegevus peab olema põhjendatud, mõistlik, selge ja üksikasjalikult kirjeldatud, majanduslikult otstarbekas ning toetuse eesmärgi saavutamiseks vajalik. Taotleja tagab kasutatava toetusraha otstarbeka ja säästliku kasutamise.
1) kapitali- või kasutusrendi lepingu sõlmimisega, intressiga ja kindlustusega seotud kulud;
2) tolli-, sisseveo- ja muu maks, mida hüvitatakse, tasaarveldatakse või kustutatakse muul moel ning mis ei moodusta osa Eesti maksusüsteemist või mis on ebaproportsionaalselt suur kulutus tegevuse mis tahes osale;
4) remondi- ja koolituskulud ning muud üldkulud;
6) õigus- ja raamatupidamisteenuse kulud ning tasu teostatavusuuringu eest;
9) kulud, mis on seotud Euroopa Parlamendi ja nõukogu määruse (EL) nr 1144/2014 siseturul ja kolmandates riikides võetavate põllumajandustoodete teavitus- ja müügiedendusmeetmete kohta, millega tunnistatakse kehtetuks nõukogu määrus (EÜ) nr 3/2008 (ELT L 317, 04.11.2014, lk 56–70), alusel tegevuse elluviimisega;
10) isikliku sõiduauto kasutamisega seotud kulud;
11) telefonikulu üle 50 euro kuus tegevuse elluviimise perioodil;
12) muud kulud, mis ei ole otseselt seotud tegevuse elluviimisega.
(1) Kui toetatava tegevuse käibemaksuta maksumus ületab 3000 eurot, peab taotleja olema saanud vähemalt kolmelt asjakohast teenust osutavalt isikult võrreldavad hinnapakkumused koos tehniliste tingimuste loeteluga (edaspidi hinnapakkumus).
(2) Kui toetatava tegevuse käibemaksuta maksumus ei ületa 3000 eurot või kui asjaomases valdkonnas on ainult üks teenuse pakkuja, peab taotleja olema saanud vähemalt ühe hinnapakkumuse, välja arvatud juhul, kui hinnapakkumust ei ole tegevuse iseloomust tulenevalt võimalik saada.
(3) Hinnapakkumus peab sisaldama taotleja nime, hinnapakkuja nime, hinnapakkuja kontaktandmeid, hinnapakkumuse väljastamise kuupäeva, tehniliste tingimuste loetelu, hinnapakkumuse kehtivusaega ning toetatava teenuse või tegevuse käibemaksuta ja käibemaksuga maksumust.
(4) Väljavalitud hinnapakkumus ei tohi olla põhjendamatult kõrge võrreldes tavaliselt sarnase teenuse või tegevuse eest tasutava hinnaga.
(6) Hinnapakkumusel peab iga ostetud teenuse või tegevuse maksumus olema eraldi välja toodud.
(8) Hinnapakkuja ja hinnapakkuja osanik, aktsionär või juhtorgani liige ei tohi omada osalust teise hinnapakkuja äriühingus ega kuuluda teise hinnapakkuja juhatusse või nõukokku.
(2) Toetatava tegevuse elluviimisega seotud personalikulud ning nendelt arvestatud maksud võivad moodustada kokku kuni kümme protsenti taotletava toetuse summast.
(3) Toetuse maksimaalne suurus ühe taotleja kohta on 190 000 eurot.
(1) Toetuse saamiseks esitab taotleja selleks ettenähtud tähtajal Põllumajanduse Registrite ja Informatsiooni Ametile (edaspidi PRIA) kirjalikult paberil või elektrooniliselt avalduse ning selles esitatud andmeid tõendavad dokumendid (edaspidi koos taotlus).
(2) Lisaks esitab taotleja PRIA-le avalduse Microsoft Exceli tarkvaraga töödeldavas vormingus ja toetatava tegevuse plaani. Juhul kui taotleja tegutseb seltsingu vormis, esitab ta ka seltsingulepingu ärakirja.
(3) PRIA koostab toetuse saamiseks esitatava avalduse ja toetatava tegevuse plaani vormid ning avaldab need PRIA veebilehel.
(4) PRIA teatab taotluse esitamise tähtaja väljaandes Ametlikud Teadaanded ja PRIA veebilehel.
(5) Taotleja võib taotluse esitamise tähtajal esitada ühe taotluse.
§ 9. Nõuded taotluse osaks olevale avaldusele ja toetatava tegevuse plaanile
(1) Avalduses esitatakse taotleja ja toetatava tegevuse kohta järgmised andmed:
1) taotleja nimi, äriregistri kood, käibemaksukohuslaseks registreerimise number, taotleja ja tema esindaja kontaktandmed;
2) toidukvaliteedikava nimetus ja tunnustamise number;
3) toetatava tegevuse liik;
4) toetatava tegevuse elluviimise aeg;
5) taotleja kinnitus, et ta vastab komisjoni määruse (EL) nr 702/2014 artikli 2 punktile 2;
6) mahepõllumajanduslikult toodetud toodete põllumajandustootjaid või -töötlejaid ühendava tootjarühma korral toetatavas tegevuses osalejate nimekiri;
(2) Toetatava tegevuse plaanis esitatakse järgmised andmed:
1) tegevuse eesmärk ja kirjeldus;
2) tegevuse liik;
3) tegevusega hõlmatavad tooted;
4) tegevuse elluviimise aeg ja koht;
5) tegevuse sihtrühm ja sihtrühma eeldatav suurus;
6) tegevuse elluviimiseks kasutatavad meediakanalid;
7) tegevuse eelarve kululiikide kaupa;
8) tegevuse oodatav tulemus.
(1) PRIA hindab taotlusi määruse lisas sätestatud hindamiskriteeriumite alusel ning koostab taotluste paremusjärjestuse enne Euroopa Liidu ühise põllumajanduspoliitika rakendamise seaduse § 77 lõike 4 alusel taotleja, taotluse ja toetatava tegevuse nõuetele vastavuse kontrollimist.
(4) Võrdsete hindepunktide summadega taotluste puhul eelistatakse taotlust, milles taotletav toetuse summa on väiksem.
(1) Minimaalne hindepunktide summa taotluse rahuldamiseks moodustab vähemalt 30 protsenti maksimaalsest hindepunktide summast.
(2) Kui kõigi nõuetele vastavate taotluste rahastamise summa ei ületa toetatava tegevuse rahastamise eelarvet ja kui kõik taotlused on saanud vähemalt minimaalse hindepunktide summa, rahuldatakse kõik nõuetele vastavad taotlused Euroopa Liidu ühise põllumajanduspoliitika rakendamise seaduse § 79 lõike 1 punkti 3 alusel.
(3) Kui kõigi nõuetele vastavate taotluste rahastamise summa ületab toetatava tegevuse rahastamise eelarve, rahuldatakse hindamistulemuste alusel koostatud taotluste paremusjärjestuse alusel parimad taotlused, mis on saanud vähemalt minimaalse hindepunktide summa, Euroopa Liidu ühise põllumajanduspoliitika rakendamise seaduse § 79 lõike 1 punkti 2 alusel.
(5) Kui taotluse täies ulatuses rahuldamine ei ole põhjendatud taotluses sisalduvate mitteabikõlblike kulude tõttu, võib PRIA teha taotluse osalise rahuldamise otsuse, vähendades toetuse summat mitteabikõlblike kulude võrra Euroopa Liidu ühise põllumajanduspoliitika rakendamise seaduse § 79 lõike 6 alusel.
(7) PRIA teeb taotluse osalise või täieliku rahuldamise otsuse või taotluse rahuldamata jätmise otsuse 60 tööpäeva jooksul arvates taotluse esitamise tähtpäevast.
2) esitama PRIA-le tegevuse elluviimise perioodil alates taotluse rahuldamise otsusest iga kvartali alguses nimekirja üritustest, mida toetuse raames korraldatakse või millel osaletakse, koos nende toimumise koha ja ajaga. Nimekiri tuleb esitada vähemalt 10 tööpäeva enne iga kvartali algust;
4) võimaldama teostada toetuse sihipärase ja tähtaegse kasutamise üle järelevalvet ja teha muid toetuse saamisega seotud kontrolle ning osutama selleks igakülgset abi, sealhulgas võimaldama viibida toetuse saaja kinnisasjal, ehitises ja ruumis ning läbi vaadata dokumente ja toetuse abil soetatud vara kohapeal;
7) esitama toetuse kasutamisega seotud seireks vajalikku teavet.
(3) Toetuse saajal ei tohi olla riikliku maksu võlga või tema riikliku maksu võla tasumine on ajatatud ning maksuvõla tasumise ajatamise korral on maksuvõlg, mille tasumise tähtaeg on möödunud, tasutud ettenähtud summas.
(4) Toetuse saaja suhtes ei tohi olla algatatud likvideerimismenetlust ega nimetatud pankrotiseaduse kohaselt ajutist pankrotihaldurit või välja kuulutatud pankrotti.
§ 15. Tegevuse elluviimist tõendavate dokumentide esitamine
3) selle isiku väljastatud osutatud teenuse, tehtud töö või kauba üleandmist-vastuvõtmist tõendava dokumendi ärakiri, kellelt toetuse saaja tellis teenuse või töö või ostis kaupa;
4) personalikulude puhul töötajaga sõlmitud töölepingu, isikuga teenuse osutamiseks sõlmitud töövõtulepingu või käsunduslepingu ärakiri;
5) töötasu maksmist ja töötasuga kaasnevate maksude tasumist tõendav maksekorraldus, arvelduskonto väljavõte või väljatrükk või Maksu- ja Tolliameti ettemaksukonto väljavõte;
6) väljavõte palgalehest, millelt on näha töötaja ja tema tööandja nimi, töötajale arvestatud töötasu ning sellest kinnipeetud maksud ja muud kinnipidamised ning makstav töötasu netosumma;
7) tööajatabel, juhul kui töötaja täidab lisaks toetatava tegevuse raames tehtavale tööle ka muid ülesandeid;
8) paragrahvi 6 lõikes 1 nimetatud juhul vähemalt kolme hinnapakkuja hinnapakkumuse ärakiri või § 6 lõikes 2 nimetatud juhul vähemalt ühe hinnapakkuja hinnapakkumuse ärakiri;
9) hinnapakkumuste hinnavõrdlustabel, kui toetatava teenuse või tegevuse maksumus ületab § 6 lõikes 1 nimetatud summat ja kui teenuse või tegevuse hinnapakkujaid on rohkem kui üks.
(2) Lõike 1 punktis 9 nimetatud hinnavõrdlustabelis on toodud:
(3) Lõike 1 punktis 7 nimetatud tööajatabelis on näha lõike 1 punktis 6 nimetatud töötaja nimi, tema ametikoht, ajavahemik, mille kohta tööajatabel on koostatud, ning sel ajavahemikul töötatud tunnid ja tehtud tööde kirjeldus. Tööajatabeli on allkirjastanud töötaja ja tema vahetu juht või taotleja esindaja.
(4) Lõikes 1 nimetatud maksetaotluses on toodud:
4) andmed tegevuse kogumaksumuse muutumise kohta.
(5) PRIA koostab tööajatabeli, hinnavõrdlustabeli ja maksetaotluse vormid ning avaldab need oma veebilehel.
(6) Lõike 1 punktis 1 nimetatud arve-saatelehe või arve ärakirjal näidatud tehingu sisu peab vastama arve väljastanud isiku hinnapakkumusele.

References: § 4

§ 9

§ 15
 § 91

§ 4

§ 9
 § 77
 § 79
 § 79
 § 79

§ 15
 § 6
 § 6